section_heading: Odlike
paragraph_text: Južni portal kompleksa Jongmyo (Changyeopmun, 정문) je bio rezerviran za ulazak i zlazak duhova (predaka), istočni za kralja, a zapadni za izvođače kraljevskog rituala Jongmyo jerye. To je ritual štovanja pokojnih kraljeva i kraljica iz 14. stoljeća koji se godišnje održava svake prve svibanjske nedjelje. Tijekom plesa svira se dvorska glazba Jongmyo jeryeak, koja se temelji na dvorskoj (당악, dangak, tj. "Tang glazba") i seoskoj glazbi (향악, hyangak) iz 14. stoljeća.